[{"text_idx": "#000004", "text": "Neljapa\u0308evases saates \"Ilmakaar\" ko\u0303lavad kevadele pu\u0308hendatud raagad India pa\u0308ritolu sitarima\u0308ngija ja helilooja Baluji Shrivastavi esituses. Saade on eetris 15. aprillil kell 20.15."}, {"text_idx": "#000005", "text": "Raagad kui India klassikalise muusika vormid seostuvad tihti erinevate aastaaegade, pa\u0308evaaegade vo\u0303i meeleoludega. India kalendrikevad kestab veebruarist aprillini ja selle tulekut ta\u0308histab kunstide ja muusika jumalanna Saraswati'le pu\u0308hendatud festival Vasant Panchami. Suurbritannia ko\u0303rgeima autasu, Briti impeeriumi ordeniga pa\u0308rjatud muusik Baluji Shrivastav on oma uusimale, 26. ma\u0308rtsil ilmunud albumile \"Voice of Flowers\" koondanud hoolikalt tehtud valiku raagasid, mis on seotud kevadega kui ta\u0308rkamise ja o\u0303itsemise ajaga. Teda saadab Sukhvinder Singh tabladel."}, {"text_idx": "#000006", "text": "Baluji Shrivastav (1959) on kirjutanud muusikat filmile ja televisioonile, urdukeelse ooperi ja teisigi pikemaid heliteoseid, na\u0308iteks palju ta\u0308helepanu pa\u0308lvinud su\u0308idi \"Hindu Londonis\". Varases nooruses kaotas ta silmana\u0308gemise, kuid on ometi jo\u0303udnud maailma tippu ja ma\u0308ngib lisaks sitarile teisigi India traditsiooniiisi instrumente. Ta on ka\u0308inud esinemas ka Eestis."}, {"text_idx": "#000014", "text": "Ko\u0303lavad maailmamuusika kontserdid ja albumid."}, {"text_idx": "#000015", "text": "Klassikaraadio ta\u0308histas rahvusvahelist muusikapa\u0308eva muusikaviktoriiniga juba ku\u0308mnendat korda. Ta\u0308navu oli osalejaid rekordarv, viktoriini lahendas rohkem kui 4000 muusikaso\u0303pra. Koosto\u0308o\u0308s Raadio 4-ga sai juba neljandat korda osaleda ka vene keeles."}, {"text_idx": "#000020", "text": "Avalik debatt Eesti muusikahariduse va\u0308ljakutsetest"}]